(66- модданинг тўртинчи қисми Ўзбекистон Республикасининг 1998 йил 29 августдаги 681-I- сон Қонунига мувофиқ чиқарилган - Олий Мажлис Ахборотномаси, 1998 й., 9 - сон, 181 - модда)

## 67- модда. Меҳнат шартномаси алоҳида асосларга кўра бекор қилинганда моддий мадад бериш учун белгиланган қўшимча кафолатлар

Меҳнат шартномаси: ходим янги меҳнат шартлари асосида ишлашни давом эттиришни рад этганлиги сабабли (89 - модданинг тўртинчи қисми ); технологиядаги, ишлаб чиқариш ва меҳнатни ташкил этишдаги ўзгаришлар, ходимлар сони (штати) ёки иш хусусиятининг ўзгаришига олиб келган ишлар ҳажмининг қисқарганлиги ёхуд корхонанинг тугатилганлиги (100 - модда иккинчи қисмининг 1- банди ) сабабли; ходимнинг малакаси етарли бўлмаганлиги ёки соғлиғи ҳолатига кўра бажараётган ишига нолойиқлиги сабабли (100 - модда иккинчи қисмининг 2- банди ); шу ишни илгари бажариб келган ходим ишга қайта тикланиши сабабли (106 - модданинг 2- банди) бекор қилинган ҳолларда иш қидириш даврида икки ойдан ортиқ бўлмаган давр мобайнида ходимларнинг ўртача ойлик иш ҳақи сақланиб қолади, бунда ходимга тўланган бир ойлик ишдан бўшатиш нафақаси ҳам қўшиб ҳисобга олинади. Ушбу модданинг биринчи қисмида назарда тутилган кафолатлар корхона раҳбари, унинг ўринбосарлари, бош бухгалтер билан, корхонада бош бухгалтер лавозими бўлмаган тақдирда эса, бош бухгалтер вазифасини амалга оширувчи ходим билан тузилган меҳнат шартномаси мулкдорнинг алмашиши сабабли бекор қилинган (100 - модда иккинчи қисмининг 6- банди) ҳолларда ҳам татбиқ этилади. (67- модданинг иккинчи қисми Ўзбекистон Республикасининг 2001 йил 12 майдаги 220 -II- сон Қонуни таҳририда -Олий Мажлис Ахборотномаси, 2001 й., 5 - сон, 89 - модда) Агар ушбу модданинг биринчи ва иккинчи қисмида кўрсатилган ходимлар меҳнат шартномаси бекор қилинган кундан бошлаб ўн календарь кун мобайнида маҳаллий меҳнат органида иш қидираётган шахс сифатида рўйхатдан ўтсалар, маҳаллий меҳнат органи берган маълумотномага биноан учинчи ой учун ҳам олдинги иш жойларидан ўртача иш ҳақи олиш ҳуқуқига эга бўладилар. Ушбу модданинг биринчи ва иккинчи қисмида кўрсатилган ходимларга уч ой мобайнида мақбул келадиган иш топиб берилмаган тақдирда, улар ишсиз деб эътироф этиладилар. (67- модданинг тўртинчи қисми Ўзбекистон Республикасининг 1998 йил 29 августдаги 681-I- сон Қонуни таҳририда -Олий Мажлис Ахборотномаси, 1998 й., 9 - сон, 181 - модда) Ушбу модданинг биринчи ва иккинчи қисмида кўрсатилган, меҳнат шартномаси бекор қилингандан кейин ўн кун ичида маҳаллий меҳнат органида рўйхатга олинган ва касби бўйича қайта ўқитилаётган ёки ишлаб чиқаришдан ажралган ҳолда малакасини ошираётган ходимларга қонун ҳужжатларида назарда тутилган тартибда ва миқдорларда стипендия тўланади. Башарти иш берувчи ночор (банкрот) деб топилса, у билан меҳнат муносабатларида бўлган ходимлар иш ҳақи ва ўзларига тегишли бошқа тўловлар хусусида бошқа барча кредиторларнинг талабларига нисбатан имтиёзли ҳуқуқдан фойдаланадилар. Тугатилаётган корхоналарнинг маблағи бўлмаган тақдирда, ушбу модданинг биринчи қисмида кўрсатилган ходимларга компенсациялар Иш билан таъминлашга кўмаклашиш давлат жамғармаси маблағлари ҳисобидан тўланади. (67- модданинг еттинчи қисми Ўзбекистон Республикасининг 1999 йил 15 апрелдаги 772 - I- сон Қонуни таҳририда -Олий Мажлис Ахборотномаси, 1999 й., 5 - сон, 124 - модда)

## 68- модда. Аҳолининг айрим тоифалари учун ишга жойлашишдаги қўшимча кафолатлар

Давлат: ижтимоий ҳимояга муҳтож, иш топишда қийналаётган ва меҳнат бозорида тенг шароитларда рақобатлашишга қодир бўлмаган шахсларга, шу жумладан ўн тўрт ёшга